**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PATALPŲ PANAUDOS

2018 m. rugsėjo 13 d. Nr. 34-1466

 Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu ir 3 dalimi, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.1.9 papunkčiu, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1349](http://www.infolex.lt/lazdijai/Default.aspx?Id=3&DocId=33800) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.4, 5.2, 7.2 ir 8.2 papunkčiais bei atsižvelgdama į Lazdijų rajono savivaldybės administracijos direktoriaus 2018-09-11 sutikimą Nr. 1-2467 „Dėl turto perdavimo“ ir į asociacijos Lazdijų miesto vietos veiklos grupė 2018-09-10 raštą Nr. SR-2 „Dėl patalpų panaudos“ bei į tai, kad asociacija Lazdijų miesto vietos veiklos grupė teikia naudą visuomenei ar jos daliai socialinėje srityje, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai perduoti neatlygintinai naudotis pagal panaudos sutartį 10 metų laikotarpiui Lazdijų rajono savivaldybei nuosavybės teise priklausančias Lazdijų rajono savivaldybės administracijos patikėjimo teise valdomas patalpas Nr. 3-9 (bendras plotas – 11,24 kv. metro) ir Nr. 3-10 (bendras plotas – 11,65 kv. metro) administraciniame pastate 1B4p (unikalus Nr. 5996-6000-5016), esančiame Lazdijuose, Vilniaus g. 1, asociacijai Lazdijų miesto vietos veiklos grupė (kodas 304083509) jos įstatuose numatytai veiklai vykdyti.

 2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti 1 punkte nurodytų patalpų panaudos sutartį bei perdavimo ir priėmimo aktą su asociacija Lazdijų miesto vietos veiklos grupė.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė Ineta Junelienė, 2018-09-11

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PATALPŲ PANAUDOS“ PROJEKTO

**AIŠKINAMASIS RAŠTAS**

2018-09-11

Lazdijų rajono savivaldybės tarybos sprendimo projektas „Dėl patalpų panaudos“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu ir 3 dalimi, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.1.9 papunkčiu, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1349](http://www.infolex.lt/lazdijai/Default.aspx?Id=3&DocId=33800) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.4, 5.2, 7.2 ir 8.2 papunkčiais bei atsižvelgdama į Lazdijų rajono savivaldybės administracijos direktoriaus 2018-09-11 sutikimą Nr. 1-2467 „Dėl turto perdavimo“ ir į asociacijos Lazdijų miesto vietos veiklos grupė 2018-09-10 raštą Nr. SR-2 „Dėl patalpų panaudos“ bei į tai, kad asociacija Lazdijų miesto vietos veiklos grupė teikia naudą visuomenei ar jos daliai socialinėje srityje.

Asociacija Lazdijų miesto vietos veiklos grupė 2018-09-10 kreipėsi raštu dėl patalpų Nr. 3-9 (bendras plotas – 11,24 kv. metro) ir Nr. 3-10 ( bendras plotas – 11,65 kv. metro) administraciniame pastate 1B4/p (unikalus Nr. 5996-6000-5016), esančiame Lazdijuose, Vilniaus g. 1, panaudos 10 metų laikotarpiui bei asociacija Lazdijų miesto vietos veiklos grupė 2018-09-10 rašte Nr. SR-2 „Dėl patalpų panaudos“ įsipareigojo teisės aktų nustatyta tvarka atlikti patalpų einamąjį remontą panaudos sutarties laikotarpiu (už 50 Eur). Asociacija Lazdijų miesto vietos veiklos grupė neturi nuosavybės teise įregistruotų nekilnojamųjų daiktų Lazdijų rajono savivaldybėje.

Asociacija Lazdijų miesto vietos veiklos grupė gavo finansavimą Lazdijų miesto vietos plėtros strategijos 2016 – 2022 metams įgyvendinimui. Pagrindinis strategijos tikslas – skatinti Lazdijų miesto gyventojų verslumą ir užimtumą bei didinti bendruomenių socialinę integraciją, mažinti socialinę atskirtį Lazdijų mieste. Lazdijų miesto vietos veiklos grupės vietos plėtros strategija skirta visiems su Lazdijų miestu susijusiems gyventojams ir yra orientuota į ilgalaikį teigiamą poveikį Lazdijų miestui. Vietos plėtros strategija buvo rengiama bendradarbiaujant su bendruomene, verslo ir vietos valdžios atstovais: organizuoti susitikimai, įvykdyta gyventojų/verslo apklausa, kviesta teikti projektinius pasiūlymus.

Strategijos administravimo veiklai būtinos patalpos, kur būtų konsultuojami potencialūs pareiškėjai surenkami projektiniai pasiūlymai.

 Šio projekto tikslas – leisti Lazdijų rajono savivaldybės administracijai perduoti neatlygintinai naudotis pagal panaudos sutartį 10 metų laikotarpiui Lazdijų rajono savivaldybei nuosavybės teise priklausančias Lazdijų rajono savivaldybės administracijos patikėjimo teise valdomas patalpas Nr. 3-9 (bendras plotas – 11,24 kv. metro) ir Nr. 3-10 (bendras plotas – 11,65 kv. metro) administraciniame pastate 1B4p (unikalus Nr. 5996-6000-5016), esančiame Lazdijuose, Vilniaus g. 1, asociacijai Lazdijų miesto vietos veiklos grupė (kodas 304083509) jos įstatuose numatytai veiklai vykdyti.

 Taip pat įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti 1 punkte nurodytų patalpų panaudos sutartį bei perdavimo ir priėmimo aktą su asociacija Lazdijų miesto vietos veiklos grupė.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

# Ekonomikos skyriaus vyr. specialistė Ineta Junelienė

#####